|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| CARD_AAAA_Name_Only.jpg |

|  |  |
| --- | --- |
|  | Καλαποθάκη 20, 54624, Θεσσαλονίκη |
|  | ΤΘ 12100, ΤΚ 54110, Θεσσαλονίκη |
|  | 231 55 00 33 9 |
|  | 69 30 10 7 600 |
|  | info@aaaa.gr |
|  | www.aaaa.gr |

 |

**ΔΕΛΤΙΟ ΤΥΠΟΥ – 30/11/2013**

**ΘΕΜΑ: Η ΑΝΑΔΕΙΞΗ ΜΑΘΗΤΩΝ ΓΥΜΝΑΣΙΩΝ ΚΑΙ ΛΥΚΕΙΩΝ ΤΗΣ ΝΑΟΥΣΑΣ**

Η ‘**Ανάδειξη, Ακαδημία Ανώτερης Αξιολόγησης’** σε συνεργασία με τη Σχολή Βυζαντινής Μουσικής της Ιεράς Μητροπόλεως Βέροιας, Νάουσας και Καμπανίας ‘**Κοσμάς Μαδυτινός’** διοργάνωσε μια ημερίδα για νέους των τοπικών Γυμνασίων και Λυκείων της Νάουσας στις 27/11/2013, 11:30 στο Πνευματικό Κέντρο του Ι.Ν. Αγίου Μηνά Νάουσας.

Στην εκδήλωση συμμετείχαν **μαθητές και καθηγητές Γυμνασίων και Λυκείων της Νάουσας**, όπως και τοπικοί παράγοντες. Κατά την διάρκεια της εκδήλωσης παρουσιάστηκαν οι σκοποί, η λειτουργία και η δομή της Ανάδειξης, συζητήθηκαν σχέδια και προτάσεις για περαιτέρω ευόδωση των στόχων της Ακαδημίας και διενεργήθηκε μια ενδεικτική δοκιμασία νοημοσύνης με συμμετέχοντες όλους τους παρευρισκομένους.

Για την συγκεκριμένη εκδήλωση, ο Πρόεδρος της Ανάδειξης, Ευάγγελος Κατσιούλης τονίζει: “Με μεγάλη χαρά αποδεχθήκαμε την πρόσκληση της Σχολής Βυζαντινής Μουσικής “Κοσμάς Μαδυτινός” και συμμετείχαμε στις εκδηλώσεις της στην πόλη της Νάουσας. Η άμεση επαφή με τη νεολαία της πόλης, η διαδραστική συζήτηση για τα σχέδια και τους στόχους των νέων και το θετικό κλίμα της εκδήλωσης ενισχύουν τους αγώνες μας για την ανάπτυξη των λειτουργιών της Ακαδημίας, η οποία συνεχίζει να είναι η πρώτη και μοναδική Ελληνική Ακαδημία εκπαίδευσης και ψυχολογικής υποστήριξης των νέων σε εξατομικευμένο επίπεδο με βάση τις ικανότητες και τις ανάγκες τους.”

Γραφείο Τύπου, ΑΝΑΔΕΙΞΗ

|  |
| --- |
| Ηλεκτρονική διεύθυνση Δελτίου Τύπου: |
| http://www.aaaa.gr/docs/press/AAAA.GR\_2013\_11\_30\_DT\_Naousa.pdf |
| Ηλεκτρονική διεύθυνση ανακοίνωσης:  |
| http://www.aaaa.gr/δράση/εκδηλώσεις-ανάδειξης/27112013-Ενημερωτική-ημερίδα-στη-Νάουσα |